OpenLLM-France/wikimedia huggingface dataset:
# Liaoning

Liaoning (辽宁 txinera sinplifikatuan), Txinako Herri Errepublikako probintzia baten izena da. Probintziak 145.900 kilometro koadroko azalera dauka eta 2004ko erroldaren arabera 42.170.000 biztanle bizi ziren bertan.

## Inguru naturala eta kokapena

Liaoning probintzia, Txina ipar-ekialdean dago, Ipar Koreako mugatik gertu. Mugakideak honakoak dira: Ibai Horia eta Bohai golkoa hegoaldean, Ipar Korea hego-ekialdean, Jilin probintzia ipar-ekialdean, Hebei probintzia mendebaldean, eta Barne Mongolia probintzia ipar-mendebaldean.
Probintziako hiriburua Shenyang da.

### Geografia

Liaoning probintzia hiru zatitan banatu daiteke, mendebaldeko mendiak, erdialdeko lautadak eta ekialdeko mendixken gunea. Mendebaldean, Nulu'erhu mendiak daude, Liaoning eta Barne Mongoliako eskualde autonomoaren arteko mugan. Probintziaren erdialdean, Liao, Dalio ibaiek sortutako gune laua dago. Probintziako punturik garaiena Huabozi mendia da, itsasoaren mailatik 1.336 metrora.
Liaoning probintziak, montzoiak baldintzaturiko klima kontinentala dauka, negu hotz eta uda beroekin. Zenbat eta Bohai itsasotik hurbilago, epelagoak izaten dira tenperaturak. Dena den, negu hotzenetan, itsasoan izotz geruza ager daiteke.
Urteroko batez besteko prezipitazioak 440 eta 1.130mm bitartekoa da. Zenbat eta iparralderago, urriagoak izaten dira prezipitazioak eta orokorrean uda garaian ematen dira.

### Liaoning erdiguneko hiria

Liaoning probintziako arduradunek, hiri handi bat sortu nahi dute probintziaren erdialdean, Shenyang erdigune harturik. Hiri honen inguruan (150 kilometroko erradioan), tamaina ertaineko beste sei hiri daude, Anshan, Fushun, Yingkou, Benxi, Liaoyang eta Tieling, zazpi milioi pertsona baino gehiagoko gune metropolitar erraldoia eratuz.

## Politika

Liaoning probintziako gobernadorea Chen Zhenggao (陈政高) da. Txinako Alderdi Komunistak probintzian duen ordezkaria Zhang Wenyue da.

## Garraioa
### Aireportuak

| Kokapen Hiria | NAZE | NAGE | Aireportuaren izena |
| LIAONING | | | |
| Anshan | ZYAS | AOG | Anshan Aireportua |
| Changhai | ZYCH | CNI | Changhai Aireportua |
| Chaoyang | ZYCY | ZHG | Chaoyang Aireportua |
| Dalian | ZYTL | DLC | Dalian Zhoushuizi Nazioarteko Aireportua |
| Dandong | ZYDD | DDG | Dandong Aireportua |
| Jinzhou | ZYJZ | JNZ | Jinzhou Aireportua |
| Shenyang | ZYTX | SHE | Shenyang Taoxian Nazioarteko Aireportua |
| Xingcheng | ZYXC | XEN | Xingcheng Aireportua |

## Kanpo estekak

* (Txineraz) Liaoningeko gobernuaren webgunea.
* Datuak: Q43934
* Multimedia: Liaoning / Q43934
# Liaoning FC

Liaoning FC edo Liaoning Hongyun FC (pinyinez: Liáoníng Hóngyùn) Txinako futbol talde ezaguna da, Panjin hirikoa. Txinako futbol liga erdi-profesionala sei aldiz irabazi zuen eta Asiako txapelduna izan zen 1990an.
2020an taldea desegin zen.

## Palmaresa
### Txinan: 8

* Txinako liga erdi-profesionala (6): 1987, 1988, 1990, 1991, 1992, 1993.
* Txinako kopa (1): 1986.
* Txinako Superkopa (1): 2000.

### Nazioartean: 1

* Asiako Txapeldunen Liga:
** Txapelduna (1): 1990.
** Finalista (1): 1991

## Kanpo estekak

* Datuak: Q430307
# Liaoyuan

Liaoyuan (txinera sinplifikatuz: 辽源; pinyineraz: Liáoyuán), Jilin probintzian kokatutako prefektura mailako hiria da. Guztira, 1.233.000 biztanle inguru dauzka 2007ko erroldaren arabera eta 5.130,7 kilometro koadroko azalera.

## Inguru naturala eta kokapena

Prefektura mailako Liaoyuan hiriaren mugakideak honakoak dira: Siping iparraldean, Jilin Hiria ipar-ekialdean, Tonghua ekialdean, eta Liaoning probintzia mendebalde eta hegoaldean.

## Banaketa administratiboa

* Longshan Barrutia (龙山区)
* Xi'an Barrutia (西安区)
* Dongliao Konderria (东辽县)
* Dongfeng Konderria (东丰县)

## Klima

Datu klimatikoak (Liaoyuan) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5 | 16 | 21 | 30 | 34 | 37 | 41 | 34 | 33 | 28 | 21 | 12 | 41 |
| Batez besteko tenperatura maximoa (°C) | -7 | -2 | 6 | 16 | 22 | 27 | 28 | 28 | 23 | 15 | 3 | -5 | 12.8 |
| Batez besteko tenperatura minimoa (°C) | -18 | -14 | -6 | 3 | 10 | 16 | 19 | 18 | 10 | 2 | -7 | -15 | 1.5 |
| Erregistraturiko tenperatura minimoa (°C) | −32 | −29 | -18 | -10 | 1 | 5 | 10 | 10 | 0 | -8 | -26 | −29 | −32 |
| Pilatutako prezipitazioa (mm) | 6 | 5 | 14 | 24 | 54 | 102 | 168 | 152 | 46 | 30 | 15 | 10 | 626 |
| Prezipitazio egunak (≥ 0.01 mm) | 0 | 1 | 3 | 7 | 12 | 13 | 14 | 12 | 8 | 6 | 3 | 0 | 79 |
| Elur egunak (≥ 0.1 mm) | 6 | 4 | 4 | 1 | 0 | 0 | 0 | 0 | 0 | 0 | 4 | 7 | 26 |

## Ikus, gainera

* Jilin probintziaren banaketa administratiboa

## Kanpo estekak

* (Txineraz) Liaoyuan hiriko gobernuaren webgunea.
* Datuak: Q92311
* Multimedia: Liaoyuan / Q92311
# Liao Qiuyun

Liao Qiuyun, txineraz 廖 秋云, (Yongzhou (Txina) 1995eko uztailaren 13a) halterofilian lehiatzen den kirolari txinatarra da.

## Olinpiar Jokoak

Tokio 2020ko Joko Olinpikoetan zilarrezko domina lortu zuen ≤55 kilo kategorian, bi jasoalditan 223 kilo jasoz; Hidilyn Diaz filipinarraren (urrezko domina) eta Zulfiia Txinxtanlo kazakhstandarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Halterofilia ≤55 kilo, emakumezkoa. |

## Erreferentziak

* ↑ «Liao Qiuyun» olympedia.org (Ingelesez)
* ↑ «Liao Qiuyun» olympics.com (Gaztelaniaz)
* ↑ Emaitzak 2020 olympedia.org

## Kanpo estekak

* Datuak: Q67130980
* Multimedia: Liao Qiuyun / Q67130980
# Liaodong badia

Liaodong badia (txinera tradizionalez: 遼東半島; txinera sinplifikatuz: 辽东半岛; pinyinez: Liaodong Wān) Txinako Herri Errepublikako Bohai itsasoaren iparraldeko zatia da, Liadong penintsularen ondoan.

## Mugak

Badiaren hegoaldean Bohai itsasoa dago, eta ekialdean Liadong penintsula. Itsasoaren ertzetan Huludao, Jinzhou eta Yingkou hiriak daude.

## Ikus, gainera

* Bohai itsasoa

## Kanpo estekak

* Datuak: Q495237
# Liaodong penintsula

Liaodong penintsula (txinera tradizionalez: 遼東半島; txinera sinplifikatuz: 辽东半岛; pinyinez: Liáodōng Bàndǎo) Txinako Herri Errepublikako Liaoning probintzian dagoen penintsula da. Askotan Ekialdeko Mantxuriako hegoalde ere deitua.

## Mugak

Penintsula Itsaso Horiaren iparraldean dago, eta mendebaldean Bohai itsasoarekin eta ekialdean Koreako badiarekin egiten du muga.
Penintsula, hegoalderantz doan mendilerro baten zati da, eta iparraldean Changbai Mendien bitartez jarraitzen du. Penintsulan dauden mendiak Qianshan Mendiak esaten zaie, Anshanen dagoen Qian mendiaren izena jarraituz. Mendi hauen barnean Daliango Dahei mendia ere dago.

## Ikus, gainera

* Bohai itsasoa
* Shandong penintsula

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q326917
* Multimedia: Liaodong Peninsula / Q326917
# Leningrad Cowboys

Leningrad Cowboys rock musikako talde finlandiarra da. Umorezko kantak eta kontzertuengatik dira ezagunak, bertsioak egiten oro har, eta Alexandrov talde abesbatz militar errusiarrarekin lan egin izan dute, Armada Gorriaren Abesbatza gisa ezagutrzen denarekin. Estetika bereziko itxuraz agertzen dira, zapata eta tupe luze eta zorrotzekin, eta charro jantzi mexikar itxurakoekin.
Taldea Finlandiako Aki Kaurismäki zinema-zuzendariaren asmakizuna izan zen, Sakke Järvenpää eta Mato Valtonen, The Sleepy Sleepers-eko kideak biak, eta fikziozko banda gisa agertu ziren Kaurismakiren 1980ko hamarkadako laburmetrai batzuetan, harik eta film luzea egin zuten, 1989ko Leningrad Cowboys Go America. Filmaren ondoren, taldeak bere kabuz musika egiten, grabatzen, bideoak sortzen eta kontzertuak eskaintzen jarraitu zuen. Beste bi filmetan ere agertzen dira: Kaurismäkiren "the Leningrad Cowboys Meet Moses" (1994) eta "The Total Balalaika Show" (1994). Azken hau 1993an Alesandrov abesbatzeko 160 kiderekin Helsinkin egindako kontzertu baten kontakizuna da.
Hastapenetatik, kide ugari eta aldakarroak izan dituen talde musikala izan da. 21. mendean ere jarraitu dute ikuskizunak eskaintzen eta diskoak ekoizten.

## Kanpo estekak

* Artikulu hau, osorik edo zatiren batean, Ingelesezko Wikipediako «Leningrad Cowbowys» artikulutik itzuli da; zehazki, 2023-08-14ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q941264
* Multimedia: Leningrad Cowboys / Q941264
# Lenk

Lenk Suitzako udalerria da. Berna kantonamenduan dago, Obersimmental-Saanen barruti administratiboa barrutian. 2014an 2,344 biztanle zituen 123,1 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65152
* Multimedia: Lenk / Q65152
# Leninismoaren oinarriak

Leninismoaren oinarriak Iosif Stalinek 1924an idatzitako liburua izan zen. Liburu horretan, Stalinek leninismoari buruz zituen ideiak agertzen dira. Besteak beste, eta azpian ondo irakurri ahal den bezala, alderdi bakarreko diktadura irmo baten alde egiten du. Ondorioz, bere bizitza guztian zehar defendatu zuen bezala, Leninen ideiak eta bereak bateragarriak (eta ia-ia berdinak) zirela azpimarratu zuen.
Azpian, liburuaren zati aipagarri batzuk agertzen dira:
| « | Langileriaren diktadura nekez lortu eta iraunaraz daiteke alderdi indartsua, batua eta diziplina zorrotzekoa izan ezik. Baina alderdi barruan ezinezkoa da diziplina zorrotza borondate baturik ez badago, kide guztiek bateratsu jokatzen ez badute (...). Hor ikusten da Alderdi barruko zatiketa ez datorrela bat batasunarekin eta diziplina zorrotzarekin. Esan beharrik ez dago, zatiketa gertatuz gero gune bat baino gehiago agertzen dela eta gune bat baino gehiago egoteak adierazten du gune nagusia falta dela Alderdi barruan, borondate baturik ez dagoela eta diktadura ahuldu eta birrindu egiten dela. Jakina, Bigarren Internazionaleko alderdiek, langileriaren diktaduraren aurka egin eta langileak agintera eraman nahi ez dituzten horiek, zatitzeko askatasunak dakarren liberalismoa onar dezakete, eurek ez baitute ezertarako behar diziplina zorrotza. Baina Internazional Komunistako alderdien helburu bakarra langilearen diktadura lortu eta iraunaraztea izanik, alderdiok ezin dute onartu zatitzeko askatasuna ez liberalismoa. Alderdia borondate batua da, horrek edozein zatiketa eta edonolako aginte banaketa eragozten du Alderdi barruan | » |
| —Iosif Stalin, "Leninismoaren oinarriak", 1924 |||

## Kanpo estekak

* Datuak: Q25473433
# Leniwytsmania

Leniwytsmania Campodeidae familiako generoetako bat da. Rhabdura taldeko hexapodoak dira.

## Ikus, gainera

* Diplura
* Datuak: Q12262176
# Leninen mausoleoa

Leninen mausoleoa (errusieraz Мавзоле́й Ле́нина, Mavzoléy Lénina), baita Leninen hilobia izenez ere ezaguna, Errusiako Mosku hiriburuko Plaza Gorrian dagoen mausoleo bat da, bertan 1924 urteaz geroztik Vladimir Leninen gorpu baltsamatua ikusgai dago.
Mausoleoa Aleksei Shchusev arkitektoak diseinatu zuen eta 1930ean eraikitzetik amaitu zen. 1953an Iosif Stalin hil zenean ere bere balsamatutako gorpua Leninenaren alboan jarri zen, baina 1963ko urriaren 31an, eta Desestalinizazio kanpainian, Stalinen gorpua bertatik kendu eta Kremlingo harresiaren kanpoaldean lurperatua izan zen, mausoleoaren atzealdean.
* Leninen mausoleoa 1925eko martxoan.
* Mausoleoaren aurrealdea.

## Kanpo estekak

* Leninen mausoleo birtuala (Ingelesez)
* Datuak: Q191414
* Multimedia: Lenin Mausoleum / Q191414
# Leningradita

Leningradita fosfato motako minerala da.

## Ezaugarriak

Leningradita fosfato mineralaren formula kimikoa hau da: ${\ce {PbCu3(VO4)2Cl}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Leningradite: Mineral information, data and localities.» www.mindat.org (Noiz kontsultatua: 12-05-2019).
# Lake Placid (filma)

Lake Placid (euskaraz Aintzira Barea) 1999ko Steve Miner estatubatuar zinema zuzendariak zuzendutako beldurrezko film bat da. Bill Pullman, Bridget Fonda, Oliver Platt, Brendan Gleeson, Betty White, Meredith Salenger eta Mariska Hargitay aktoreek antzeztu zuten.
Ondoren jarraipen ugari izan ditu: Lake Placid 2 (2007), Lake Placid 3 (2010), Lake Placid: The Final Chapter (2012) eta Lake Placid vs. Anaconda (2015).

## Argumentua

Oharra: Atal honek istorio osoa edo amaiera argitzen du.
AEBetako Maine estatuko Aroostook konderria, Lake Placid aintziran izaki ezezagun batek gizon bat oso-osorik jan berri du. Jack Wells (Bill Pullman) ofizialak izakia ehizatzeko asmoz talde bat osatuko du, taldekideen artean Kelly Scott (Bridget Fonda) Natur Historiaren Amerikar Museoko newyorkar paleontologoa, Hector Lyr (Oliver Platt) kokrodiloak maite dituen aberats xelebrea, Hank Keough sheriffa (Brendan Gleeson) eta Sharon Gare (Meredith Salenger) udaltzaina daude. Izakia atzemateko duten aztarna bakarra hildako gizonaren gorpuan topatutako historiaurreko izaki batena dela dirudien hortz bat izango da.

## Aktoreak

* Bill Pullman: Jack Wells
* Bridget Fonda: Kelly Scott
* Oliver Platt: Hector Cyr
* Brendan Gleeson:Hank Keough sheriffa
* Betty White: Delores Bickerman andrea
* Meredith Salenger: Sharon Gare udaltzaina
* David Lewis: Walt Lawson
* Tim Dixon: Stephen Daniels
* Natassia Malthe: Janine
* Mariska Hargitay: Myra Okubo
* Jed Rees: Burke udaltzaina
* Richard Leacock: Stevens udaltzaina
* Jake T. Roberts: Coulson ofiziala
* Ty Olsson: Estatuko soldadua
* Adam Arkin: Kevin (krediturik gabe)
* Frank Welker: Kokrodiloa, Behien eta Hartzaren soinuak

## Kanpo estekak

* Lake Placid filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1753661
# Lake Pleasant (New York)

Lake Pleasant Ameriketako Estatu Batuetako inkorporatutako herri bat da. Hamilton konderrian dago, New York estatuan. 897 biztanle ditu, 197,98 kilometro koadroko azaleran banatuta.

## Ikus, gainera

* Hamilton konderrian

## Kanpo estekak

* Datuak: Q525640
# Lake Preston (Hego Dakota)

Lake Preston Ameriketako Estatu Batuetako hiri bat da. Kingsbury konderrian dago, Hego Dakota estatuan. 589 biztanle ditu, 1,966294 kilometro koadroko azaleran banatuta.

## Ikus, gainera

* Kingsbury konderria

## Kanpo estekak

* Datuak: Q2549228
# Lake Pocotopaug (Connecticut)

Lake Pocotopaug Connecticuteko (Ameriketako Estatu Batuak) erroldak esleitutako leku bat da. 4.901 biztanle zituen 9 kilometro koadrotan banatuta.

## Ikus, gainera

* Connecticut

## Kanpo estekak

* Datuak: Q754178
# Lake Point Tower

Lake Point Tower, Ameriketako Estatu Batuetako Chicago hirian dagoen etxebizitza etxe orratz bat da. Guztira 197 metro eta 70 solairu dauzka eta 1968an amaitu zuten eraikitzen.
Schipporeit and Heinrich arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1801054
* Multimedia: Lake Point Tower (Chicago) / Q1801054
# Lake Prairie udalerria, Marion konderria (Iowa)

Lake Prairie udalerria Ameriketako Estatu Batuetako Iowa estatuko udalerri bat da, Marion konderrian. Azken zentsuaren arabera 12.787 biztanle zituen.

## Ekonomia

2020ko zentsuaren arabera, Lake Prairie udalerriak 4646 etxebizitza zeuden. Per capita diru-sarrerak 38.832 estatubatuar dolar ziren.

## Kanpo estekak

* Datuak: Q10784048
# Lake Providence (Louisiana)

Lake Providence Louisianaeko herri bat da. East Carroll parrokian kokatua dago. 2010ean 3.991 biztanle zituen, 9,31 kilometro koadrotan banatuta.

## Ikus, gainera

* East Carroll parrokia

## Kanpo estekak

* Datuak: Q2044239
* Multimedia: Lake Providence, Louisiana / Q2044239
# Lake Poinsett (Hego Dakota)

Lake Poinsett Ameriketako Estatu Batuetako erroldak esleitutako leku bat da. Hamlin konderrian dago, Hego Dakota estatuan. 501 biztanle ditu, 46,015465 kilometro koadroko azaleran banatuta.

## Ikus, gainera

* Hamlin konderria

## Kanpo estekak

* Datuak: Q16893925
# Lake Quivira (Kansas)

Lake Quivira Kansasko hiri bat da. Johnson konderrian kokatua dago. 2010ean 906 biztanle zituen, 3,65 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q2673277
* Multimedia: Lake Quivira, Kansas / Q2673277
# Lauca Parke Nazionala

Lauca Parke Nazioanala, aimaraz lawq'a, "larre", gaztelaniaz: Parque nacional Lauca, Txileko iparraldeko Andeetako parke nazional bat da, Arica eta Parinacota eskualdean.

## Kokapena

Parkea Aricatik 145 kilometro ekialdera eta Putretik 12 kilometro mendebaldera dago, 18° 03 ' S - 18° 27' S eta 69° 02' W - 69° 39' W artean, eta itsas mailatik 3.200 metrotik eta 6.342 metrora.

## Geografia

Parkearen erakarpen nagusietako bat Chungará eta Cotacotani lakuek osatzen duten antziragune txikia da, Payachata talde bolkanikoaren magalean dagoena. Parke nazionala osatzen duten beste sumendi dotore batzuk Guallatiri eta Acotango dira. Lauca-ren ezaugarriek aztarnategi arkeologikoak, laba zelaiak eta sumendi galdarak dituzte. Parke barruan Parinacota herria dago eliza kolonialarekin.
Lauca ibaiaren isurialdea parke barruan aurkitzen da eta mendebaldean Lluta ibaia dago.
Txileko Ruta 11 nazioarteko errepidea gune babestu honetatik igarotzen da. Txileko Ruta 5 errepidea Arica inguruetatik Tambo Quemado igarobidera doa eta parkerako sarbide nagusia eskaintzen du.

## Biologia

Parkea Erdialdeko Andeetako puna ekoeskualde idorraren barnean dago.
Hainbat animalia eta landare espezie aurki daitezke parkean. Inguruko ugaztunen artean bikuinak, llamak, alpakak, guanakoak, tarukak (Hippocamelus antisensis), pumak eta biskatxak daude.
140 hegazti espezie baino gehiago daude, Txilen hegaztientzako parke nazional onenetariko bat bihurtuz. Horien artean daude punako ibisa (Plegadis ridgwayi), Andeetako antzara (Chloephaga melanoptera), kopetazuri erraldoia (Fulica gigantea), punako tinamidoa (Tinamotis pentlandii), txilinporta zilarreztatua (Podiceps occipitalis), ahate krestatua (Lophonetta specularioides), punako ahatea (Spatula puna), Andeetako kondorra eta flamenko txiletarra (Phoenicopterus chilensis).
400 landare baskular espezie baino gehiago hazten dira Lauca Parke Nazionalean. Parkeko landaredia punaren ingurune gogorrei egokituta dago, bofedalak, llaretalak eta Andeetako estepak bezala.
* Datuak: Q935435
* Multimedia: Lauca National Park / Q935435
# Lauburu (filma)

Lauburu Luis Ángel Ramírezek zuzendutako film laburra da, 2001ean estreinatua. Filmaren irudiak Errigoitin grabatu ziren.

## Kanpo estekak

* (Ingelesez) Filmaren datuak IMDBn
* Datuak: Q12262007
# Les Cinq Gentlemen maudits (filma)

Les Cinq Gentlemen maudits (Bost jaun madarikatuak) Luitz-Moratek eta Pierre Régnierrek 1920an zuzendutako film labur frantsesa da (26 minutu). Films Luitz-Morat lantegiak zuri-beltzez ekoiztu zuen. Film mutua zen. Argumentua André Reuzerren eleberri batean oinarritu zen. Musika Jacques Ibertena zen.

## Argumentua

Tunisia bisitatzen ari diren bost europarrak bertako batek madarikatu ditu. Madarikazioaren arrazoia haietako batek tunisiar emakume gazte bati beloa kendu ziola da. Banan-banan europarrak desagertuko dira. Baina agian dena iruzurra besterik ez da...

## Aktoreak

* André Luguet : Jacques Le Guérantec
* Luitz-Morat : Luitz Kaladjian
* Pierre Régnier : Lawson kapitaina
* Yvonne Devigne : Jacqueline Delvias
* Aïcha Mabrouka : kuttunen saltzailea
* Ahmed Ben Abdallah : saltzailearen aita
* Ledrument : Henri
* Jean de Merly
* Lucy Mareil
* Charles-Alexandre Guyon

## Erreferentziak

* ↑ https://www.filmaffinity.com/es/film986745.html
* ↑ https://www.allocine.fr/film/fichefilm_gen_cfilm=174386.html

## Kanpo estekak

* (Ingelesez):Filma IMDb webgunean.
* (Frantsesez):Filma Jérôme Seydoux Fundazioaren webgunean.
* (Frantsesez):Filmaren gaineko informazioa.
* Datuak: Q25569584
# Les Cinq écus de Bretagne

Les cinq écus de Bretagne, (euskaraz Bretaniako bost txanponak), Evelyne Brisou-Pellenek frantzesez idatzia, 1993an Hachette Jeunesse argitaletxean argitaratua.
Frantziako collège mailan irakurtzen den gazteentzako idazlan ospetsua da.

## Ikus, gainera

* Évelyne Brisou-Pellen
* Frantsesezko literatura

## Kanpo estekak

* (Frantsesez) Eleberriari buruzko informazioa.
* Datuak: Q583656
# Les Châtelets

Les Châtelets Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 100 biztanle zituen.

## Demografia
### Biztanleria

2007an Les Châtelets udalerrian erroldatutako biztanleak 106 ziren. Familiak 44 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 80 etxebizitza zeuden, 44 familiaren etxebizitza nagusia ziren, 31 bigarren erresidentzia ziren eta 5 hutsik zeuden. Etxebizitza guzti hauek 80etxeak ziren. 44 etxebizitza nagusietatik 38 bere jabearen bizilekua ziren, 5 alokairuan okupaturik zeuden eta 1 doan lagata zegoen; 4 etxek bi gela zituzten, 14 etxek hiru zituzten, 13 etxek lau zituzten eta 13 etxek bost zituzten. 31 etxek euren parking plaza propioa zuten azpian. 22 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Les Châtelets udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 4 |
| 4 | 60-64 | 8 |
| 4 | 55-59 | 0 |
| 0 | 50-54 | 4 |
| 4 | 45-49 | 4 |
| 4 | 40-44 | 8 |
| 8 | 35-39 | 4 |
| 4 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 4 |
| 8 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 70 ziren, horien artean 51 aktiboak ziren eta 19 inaktiboak ziren. 51 pertsona aktiboetatik 43 lanean zeuden (25 gizon eta 18 emakume) eta 8 langabezian zeuden (3 gizon eta 5 emakume). 19 pertsona inaktiboetatik 7 erretiraturik zeuden, 8 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoetatik, 1 igeltseroa zen eta 1 margolaria.
2000. urtean Les Châtelets udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q674932
* Multimedia: Les Châtelets / Q674932
# Leyssard

Leyssard Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q853394
* Multimedia: Leyssard / Q853394
# Leyte

Leyte Filipinetako uhartea da, Bisayak uhartediaren multzoan.
7.368 km2-ko azalera dauka eta 2000. urtean 1.950.000 biztanle zituen (264.7 biz./km2).
Tacloban (178.639 biz.) hiri nagusia da.

## Kanpo estekak

* (Ingelesez) Leyteko probintziaren webgune ofiziala
* Datuak: Q211377
* Multimedia: Leyte (island) / Q211377
# Leytonstone

Leytonstone, Erresuma Batuko Londres hiriburuaren ipar-ekialdean dagoen auzo bat da, Waltham Forest barrutian.
2011n 64.696 biztanle zituen.

## Erreferentziak

* Zerrenda:Londresko auzoak
* Datuak: Q1368969
* Multimedia: Leytonstone / Q1368969